АЖӘАБЖЬҚӘА
21.09.2015
МОСКВА ИМҨАҦЫСИТ ТРАДИЦИАЛА АКТӘИ АКУРС АСТУДЕНТЦӘА РҦЫЛАРАЦәыббра 20 рзы Москва имҩаҧысит Аҧснынтәи иааны Москва иреиҳау аҵараиурҭақәа ирҭалаз астудентцәа традициала ишаҧу еиҧш, рҧылара. Аиҧылара еиҿыркааит Ауаажәларратә еиҿкаара «Москватәи аҧсуа диаспора» Аусбарҭеи Урыстәылатәи Афедерациаҟны иҟоу Аҧсны Ацҳаражәҳәарҭеи.
«Москватәи аҧсуа диаспора» Аусбарҭа Ахада Беслан Агрбеи Урыстәылатәи Афедерациаҟны иҟоу Аҧсны Ацҳаражәҳәарҭа ахаҭарнакцәа Татиана Гәлиаҧҳаи, Дамеи Гыцбеи астудентцәа рҵарашықәс алагамҭа рыдырныҳәалеит, иазгәарҭеит, ас еиҧш аиҧыларақәа Москвеиҧш иҟоу ақалақь дуқәа еиҳа ирласны рышьцылара ишацхраауа, адиаспореи ацҳаражәҳәарҭеи рганахьала, Москва аҵара зҵо астудентцәа ганрацәала адгылара шрырҭало атәы.
Астудентцәа иддырбеит адиаспора акультуратәи аҵараиуратәи усмҩаҧгатәқәа разҧхьагәаҭа, уи аусура гәацҧыҳәарала аҽалархәра иадрыҧхьалеит.
510